Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 100/10/4404	Nové Zámky, 14.1.2014
EEČ : 2-33-2-2014

U Z N E S E N I E

Trestná vec:	obvinený XXXXX  
Prečin:	Nedovolené ozbrojovanie a obchodovanie so zbraňami podľa § 294 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 19.8.2010, spisová značka 2 Pv 100/10/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V presne nezistenom čase v r. 1997 bez toho, aby bol držiteľom zbrojného preukazu, si obstaral 9 nábojov so stredovým zápalom kalibru 7,62 x 39, z toho 5 nábojov s dnovým označením „bxn“ s oceľovými fosfátovými nábojnicami fľaškového tvaru, laborovaných celoplášťovými svietiacimi strelami (vojenské strelivo) a 4 náboje s dnovým označením „bxn“ s oceľovými fosfátovými nábojnicami fľaškového tvaru, laborovaných celoplášťovými priebojnými strelami, ktoré prechovával v byte na Ulici S. H. Vajanského č. 60 v Nových Zámkoch do 04.02.2010, kedy ich XXXXX vydala vyšetrovateľovi Okresného riaditeľstva Policajného zboru, Úradu justičnej a kriminálnej polície v Nových Zámkoch.

Uznesením prokurátora Okresnej prokuratúry Nové Zámky zo dňa 19.8.2010, spisová značka 2 Pv 100/10/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 2 Pv 100/10 z 19.08.2010 podľa § 216 odsek 1 Trestného poriadku podmienečne zastavil trestné stíhanie proti obvinenému XXXXX pre prečin nedovoleného ozbrojovania a obchodovania so zbraňami podľa § 294 odsek 1 Trestného zákona, ktorého sa dopustil tak, že v presne nezistenom čase v r. 1997 bez toho, aby bol držiteľom zbrojného preukazu, si obstaral 9 nábojov so stredovým zápalom kalibru 7,62 x 39, z toho 5 nábojov s dnovým označením „bxn“ s oceľovými fosfátovými nábojnicami fľaškového tvaru, laborovaných celoplášťovými svietiacimi strelami (vojenské strelivo) a 4 náboje s dnovým označením „bxn“ s oceľovými fosfátovými nábojnicami fľaškového tvaru, laborovaných celoplášťovými priebojnými strelami, ktoré prechovával v byte na Ulici S. H. Vajanského č. 60 v Nových Zámkoch do 04.02.2010, kedy ich XXXXX vydala vyšetrovateľovi Okresného riaditeľstva Policajného zboru, Úradu justičnej a kriminálnej polície v Nových Zámkoch.
	Týmto svojím uznesením okresný prokurátor v Nových Zámkoch súčasne podľa § 216 odsek 2 Trestného poriadku určil obvinenému XXXXX skúšobnú dobu na 3 roky. Toto uznesenie nadobudlo právoplatnosť dňa 28.08.2010.
	Po skončení tejto skúšobnej doby prokurátor tunajšej okresnej prokuratúry skúmal, či obvinený XXXXX v jej priebehu viedol riadny život, to znamená, či sa dopustil trestného činu alebo čo aj len priestupku. V rámci toho z Obvodného úradu Nové Zámky, Odboru všeobecnej vnútornej správy Nové Zámky vyžiadal výpis z evidencie priestupkov MV SR a z GP SR odpis registra trestov.
	Podľa písomného oznámenia z Obvodného úradu Nové Zámky, Odboru všeobecnej vnútornej správy Nové Zámky z 26.09.2013 obvinený XXXXX vo výpise z evidencie priestupkov MV SR záznam nemá. Podľa odpisu registra trestov z GP SR z 01.10.2013 obvinený XXXXX v tomto registri má iba jeden záznam práve v súvislosti s horeuvedeným uznesením okresného prokurátora v Nových Zámkoch o podmienečnom zastavení trestného stíhania. Iný záznam v tomto registri nemá.
	Tieto skutočnosti nasvedčujú tomu, že obvinený XXXXX v uvedenej skúšobnej dobe podmienečného zastavenia trestného stíhania viedol riadny život. Bolo totiž zdokumentované, že obvinený XXXXX nebol odsúdený za trestný čin a ani postihnutý pre priestupok za obdobie tejto skúšobnej doby. Preto je potrebné rozhodnúť tak, že obvinený XXXXX sa v tejto skúšobnej dobe osvedčil.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, prokurátor rozhodne, že sa obvinený osvedčil. O osvedčení vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor